

**Tarna-menti ösztöndíjrendszer**

**az** **EFOP-1.5.3-16-2017-00106 pályázat keretében**

**2. felhívás 2018/2019 tavaszi félév**

A Konzorciumban résztvevő települések (Kál, Kápolna, Kompolt, Aldebrő, Tófalu) önkormányzatai az EFOP-1.5.3.16-2017-00106 pályázat keretében közös és egységes ösztöndíj pályázatot hirdetnek meg a három iskolai félévre vonatkozóan.

Az ösztöndíjrendszer kialakításának célja:

* a fiatalok helyben maradásának ösztönzése
* a fiatalok megélhetési körülményeinek javítása
* a vidék népességmegtartó képességének erősítése és az ezzel kapcsolatos értékközvetítés támogatása.

**Pályázati feltételek**:

- magyar állampolgárság

- 15-24 év közötti életkor

- Kál, Kápolna, Kompolt, Aldebrő vagy Tófalu települések egyikén állandó lakóhely

- valamely középiskola tanulója

- vagy aktív hallgatói jogviszonnyal rendelkező első diplomáját szerző egyetemi vagy főiskolai hallgató

- aláírt pályázati adatlap (kiskorú esetén a törvényes képviselő által is aláírt adatlap) és mellékleteinek hiánytalan benyújtásával eredetiben és a képek beküldése e-mailben az alább megadott határidőkig.

**Előnyt jelent**:

* + 4.00 feletti tanulmányi átlageredmény

**Kötelező feltétel:**

* + nagycsaládban élő vagy egyedülálló szülő gyermeke
	+ szociálisan hátrányos helyzet
	+ középiskolában, vagy ezt megelőzően az általános iskolában az előző félévben az igazolatlan óráinak száma 10 alatt van

**A megítélhető átlagos támogatás összege:**

* középiskolások részére egy félévre 25.000 Ft,
* egyetemi, főiskolai hallgatók részére egy félévre 50.000 Ft

Az ösztöndíj bankszámlára való utalással kerül kiegyenlítésre vagy személyesen felvehető, kiskorú esetén törvényes képviselővel Kál Nagyközség Polgármesteri Hivatalában.

**Pályázat benyújtása**:

* + kizárólag a pályázati adatlapon a szükséges mellékletekkel (e-mailben). Minden tanulmányi félévre új pályázatot kell benyújtani az alábbi határidőkkel. Korábbi nyertes pályázat nem kizáró ok.

**A pályázat benyújtásának határideje:**

**a 2018/2019-es tavaszi félévre: 2019. február 28.**

**A pályázat kötelező mellékletei:**

- Kitöltött és aláírt eredeti pályázati adatlap.

- Főiskolások, egyetemisták esetén eredeti aktív hallgatói jogviszony igazolása.

- Középiskolások esetén eredeti iskolalátogatási igazolás és az előző félévi tanulmányi eredményről készült hitelesített igazolás, bizonyítványmásolat. (képzőszerv által)

A 2018/2019-es tavaszi félév kötelező melléklete 5 db jó minőségű, éles fotó, amelyet a pályázó készített a településről, ahol él. A képek készülhetnek telefonnal, fényképezőgéppel. A településem, ahogy én látom: egyediség, különlegesség, szépség.

A fotókat az alábbi e-mail címre várjuk:

ph@kal.hu

az e-mail tárgya: 2019 tavaszi ösztöndíjpályázat – név – település

a képeket jpg formátumban csatolmányként küldjék, képenként min. 400KB max 2 MB méretben.

 A képeket el kell nevezni saját név+település név + sorszám

pl. kovacs.marianna.kal.1

**Hiányosan vagy határidőn túl benyújtott pályázatok elutasításra kerülnek!**

**A pályázat benyújtásának módja:**

Az adatlapot és a mellékleteket személyesen, zárt borítékban a Káli Polgármesteri Hivatal titkárságán vagy postai úton (Káli Polgármesteri Hivatal 3350 Kál, Szent István tér 2.). A borítékra kérjük ráírni: ***„EFOP 1.5.3. ösztöndíj pályázat 15-24 év közötti korosztály számára”.*** A fotókat e-mailben kérjük beküldeni a kötelezően benyújtandó mellékletben leírtak szerint.

**A pályázat elbírálása:**

A pályázatokat a támogatás elbírálására, a Konzorciumot alkotó települések polgármesterei által létrehozott 7 fős ad hoc bizottság bírálja el. ***A benyújtott pályázatok elbírálásának határideje a 2018/2019-es tavaszi félévre: 2019.március 18.*** A pályázat elbírálásáról a pályázók az elbírálást követő 5 napon belül tájékoztatást kapnak.

**Adatkezelés:**

A pályázó pályázata benyújtásával egyidejűleg büntetőjogi felelősséget vállal az általa közölt adatok valóságtartalmáért. A pályázó hozzájárul ahhoz, hogy a pályázatot kiíró Káli Nagyközségi Önkormányzat nyilvántartásba vegye és a jogosultság ellenőrzése céljából az ösztöndíj időtartama alatt adatait kezelje.

Kál, 2019. február 1.

**Kál Nagyközség Önkormányzata**